Kurungus: PDP za ta garzaya Amurka, amma ban da Atiku ▷ Legit.ng
Kurungus: PDP za ta garzaya Amurka, amma ban da Atiku
6 months ago 2335 views by Humaira Samaila
Jam'iyyar adawa ta Peoples Democratic Party, PDP za ta garzaya da yakin neman zabenta birnin Washington DC a mako mai zuwa amma dan takaran kujeran shugaban kasarta, Atiku Abubakar, ba zai samu damar zuwa ba.
Bisa ga rahoton, abokin tafiyan Atiku, Peter Obi, ne zai wakilcesa a taron da za'a gudanar a Amurka inda zai gabatar da manufofi, ayyuka, muradu da kuma ra'ayinsu kan hadaka tsakanin Amurka da Najeriya.
Jam'iyyar PDP zata hallara ne ranan Talata, 15 ga watan 2019 a cibiyar ilimin harkokin kasashen duniya wacce ta kware wajen bincike da taimakawa shugabannin duniya wajen basu shawari da kuma basu daman gabatar da muradunsu domin kawo cigaba a kasashensu.
Masu sharhi kan harkokin yau da kullum sun bayyana cewa rashin zuwan Atiku ya tabbatar da jita-jitan cewa yanada kashi a gindi kuma ba zai iya zuwa Amurka ba.
Kwanakin nan, kakakin kwamitin kamfen shugaba Buhari, Festus Keyamo, ya ce Alhaji Atiku Abubakar na da laifi a kasar Amurka kuma duk ranan da yaje, za'a gurfanar da shi.
26 minutes ago 251 views
Tare da dalilai wani zakakurin Lauya ya gargadi Buhari kan tsawaita wa'adin Sufeto Janar na 'yan sanda